1. Om Bekæmpelse af skadelige 

 Insekter i Haver. 



Naar det gælder om at bekæmpe skadelige Insekter, maa der 

 naturligvis gaas frem med fornuftigt Overlæg, og de Midler, 

 der anvendes, maa varieres efter de foreliggende Omstændigheder; 

 for hver Insektarts Vedkommende maa Bekæmpelsen tilpasses 

 efter dens særlige Forhold; noget Universalmiddel til deres Be- 

 kæmpelse gives ikke. 



Men der er dog visse Metoder, som med Fordel kan anvendes 

 i flere eller mange Tilfælde og som derfor her skal omtales 

 under eet. 



Hyppig vil Havebrugeren med Fordel kunne skride til en Ind- 

 samling af de skadelige Insekter. Havebruget er i den Retning 

 ikke saa lidt heldigere stillet end Landbruget paa Grund af, at 

 det er Arealer af mindre Udstrækning, som der arbejdes med. 

 De Tilfælde, i hvilke en Indsamling ofte med Fordel kan an- 

 vendes, er bl. a. saadanne, hvor de paagældende Skadedyr er af 

 nogenlunde Størrelse, saaledes at man kan afpille dem; ogsaa 

 mange mindre Insekter, som har Tilbøjelighed til at lade sig 

 falde, kan man indsamle, idet man kan ryste dem ned i Kurve, 

 der er udklædt med Papir eller Tøj. Indsamling vil i Almindelig- 

 hed være lettest paa Buske og Smaatræer, men ogsaa paa mange 

 Urter lader den sig udføre. Den bør anvendes langt mere end 

 Tilfældet er nu; det er ubegribeligt, at man saa hyppig lader 

 f. Eks. bladædende Sommerfuglelarver bortæde Bladene paa Frugt- 

 buske m. m. i Steden for at pille dem af. 



Mange Insekter kan dog ikke med Fordel indsamles, enten 

 fordi de er for smaa eller af andre Grunde. Mange af disse kan 

 man da komme til Livs ved en Sprøjtning. Alt eftersom det er 

 Insekter med bidende eller med sugende Munddele det drejer sig om, 

 maa det, man sprøjter med, være forskelligt. De første kan be- 

 kæmpes ved at man besprøjter de Plantedele, som de æder, med 

 Schweinfurter Grønt (= giftigt Parisergrønt), et Stof, der inde- 

 holder Arsenik, i Teskefuld af dette Stof udrøres i ganske lidt 

 Vand og blandes dernæst med 20 Potter Vand. Til Blandingen 



